നിന്നെ കൊണ്ട് ഞാന് കയറെടുപ്പിക്കുമെടീ നീ ആത്മഹത്യ ചെയ്യുന്ന അവസ്ഥയില് ഞാന് എത്തിക്കും ഡിവോഴ്സ് കേസിന് നഷ്ടപരിഹാരമായി കിട്ടിയ ആറ് ലക്ഷം ചോദിച്ചതിന് യുവതിയെ പൊതിരെ തല്ലി കേരളാ കോണ്ഗ്രസ് ബി നേതാവ് അറസ്റ്റിലായ പ്രതിക്ക് രണ്ട് ദിവസത്തിനുള്ളില് ജാമ്യം കൊല്ലം: വീട്ടമ്മയേയും മകളേയും പൊതുവഴിയില് വച്ച് മര്ദ്ദിച്ച പ്രതി മനുവിന് വേണ്ടി കേരളകോണ്ഗ്രസ് ബി ഉന്നതര് രംഗത്ത്. റിമാന്ഡ് റിപ്പോര്ട്ട് മയപ്പെടുത്തി പ്രതിക്ക് രണ്ട് ദിവസത്തിനുള്ളില് ജാമ്യം നേടുന്നതിന് പിന്നില് ഉന്നത സ്വാധീനമുണ്ടെന്നാണ് പരാതിക്കാരുടെ ആരോപണം. കേരളകോണ്ഗ്രസ് ബിയുടെ പ്രാദേശിക നേതാവ് കൂടിയായ മനു പാര്ട്ടിയുടെ വോട്ട് ബാങ്കായ കുടുംബത്തിലെ അംഗമാണ്. അതുകൊണ്ടാണ് മനുവിനെ ഉന്നത നേതാക്കള് സംരക്ഷിക്കുന്നതെന്നാണ് പരാതിക്കാര് പറയുന്നത്. മേലില മാന്തോട്ടത്ത് വീട്ടില് ഇന്ദിര മകള് അഞ്ജു രാജന് എന്നിവരെയാണ് മനു പൊതുവഴിയില് വച്ച് പരസ്യമായി മര്ദ്ദിച്ചത്. ഇവരെ പുനലൂര് ആശുപത്രിയില് പ്രവേശിപ്പിച്ചിരുന്നു. അഞ്ജുവിന്റെ വിവാഹമോചന കേസില് ഇടനിലക്കാരനായിരുന്നു സഹോദരന്റെ സുഹൃത്ത് കൂടിയായ മനു. എന്നാല് നഷ്ടപരിഹാരമായി ലഭിച്ച ആറ് ലക്ഷം രൂപ മനു അഞ്ജുവിന്റെ വീട്ടുകാരെ ഏല്പ്പിച്ചിരുന്നില്ല. പലതവണ ചോദിച്ചിട്ടും പണം കിട്ടാതായപ്പോള് അഞ്ജു മനുവിനെതിരെ പൊലീസില് പരാതി നല്കുകയായിരുന്നു. ഇതിന്റെ വൈരാഗ്യത്തിലാണ് വീടിന് സമീപം പശുവിനെ കുളിപ്പിച്ചു കൊണ്ടുനിന്ന അഞ്ജുവിനെ പ്രതി വഴിയില് തടഞ്ഞുനിര്ത്തി മര്ദ്ദിച്ചത്. തടയാന് പോയ അഞ്ജുവിന്റെ മാതാവ് ഇന്ദിരയേയും മര്ദ്ദിച്ചു. നിന്നെ കൊണ്ട് ഞാന് കയറെടുപ്പിക്കുമെടീ. നീ ആത്മഹത്യ ചെയ്യുന്ന അവസ്ഥയില് ഞാന് എത്തിക്കും എന്ന് ഭീഷണിപ്പെടുത്തികൊണ്ടാണ് മനു തലങ്ങും വിലങ്ങും തല്ലിയതെന്ന് അഞ്ജു പറഞ്ഞു. അവിടെ കിടന്ന ഒരു വടിയെടുത്താണ് അഞ്ജുവിനെയും അമ്മയേയും തല്ലിയത്. അഞ്ജുവിന്റെ പരാതിയെ തുടര്ന്ന് എന്എസ്എസ് കരയോഗം ഭാരവാഹിയായിരുന്ന മനുവിനെ കരയോഗത്തില് നിന്നും പുറത്താക്കിയിരുന്നു. അതിന്റെ വൈരാഗ്യവും മനുവിനുണ്ടായിരുന്നു. Stories you may Like